Marcos Coll e Peter Crow
Concerto acústico do dúo internacional de blues Coll & Crow
O Café Maltés de Ferrol acolle mañá un concerto do novo proxecto do harmónica Marcos Coll (Los Reyes del K.O.), quen esta vez súbese ao escenario con Peter Crow C (tamén coñecido como Peter Krause), líder do grupo The Weed Whackers, grupo que mestura como poucos blues, jazz e o folk negro da preguerra. A actuación será ás 22:00 horas. O prezo da entrada é de 5 euros.
O centro promove a conservación do medio ambiente a través da reciclaxe e reutilización de residuos
Reciclaterra, centro de referencia para o alumnado da comarca
Un total de 1.463 alumnos e alumnas de centros educativos de Ferrol e comarca, así como doutros concellos da provincia da Coruña ou Lugo, teñen concertada a súa visita ao Centro de Interpretación e Divulgación da Reciclaxe “Reciclaterra”, ubicado preto do antigo vertedoiro de Mougá e do Centro Municipal de Recollida de Animais, entre os meses de febreiro e xuño.
Centro de FP de Fene en Automoción
FP de Fene e o Rodolfo Ucha de Ferrol, no proxecto FP Avanza
Ata 200 alumnas e alumnos de ciclos formativos poderán desenvolver as súas iniciativas emprendedoras grazas ao programa FP Avanza, unha formación práctica sobre como materializar un posible proxecto innovador co que se pretende proporcionar ao alumnado os recursos necesarios para desenvolver iniciativas empresariais. O proxecto dirixese aos estudantes de segundo curso de ciclos formativos e ás persoas que finalizaron os seus estudos de FP nos últimos catro anos. O Centro Integrado de Formación profesional de Fene e o Rodolfo Ucha de Ferrol son dous dos 10 centros participantes de toda Galicia, no proxecto.
As clases impartiranse na Biblioteca Municipal de Ferrol
O proxecto Mulleres en Rede inclúe un curso de alfabetización dixital
Achegar ás mulleres de Ferrol ás novas tecnoloxías é o obxectivo da nova actividade impulsada pola Casa da Muller baixo o nome de “Mulleres na Rede”. Un curso de Alfabetización Dixital totalmente gratuíto para as persoas interesada en participar nel que se desenvolverá a partires do mes de marzo na Biblioteca Municipal da Praza de España. O prazo de inscricións ábrese mañá martes e remata o 25 de febreiro. As interesadas poderán anotarse na propia Casa da Muller, ubicada na rúa Lugo, número 56, en horario de 10.00 a 14.00 e de 17.00 a 20.00 horas, de luns a venres. Ofértanse un total de 15 prazas.
Alexandr Khramuchin
O Dúo Hramuchin Güldabamova no Jofre
Cultura 14/02/2011
A música clásica será a protagonista no Teatro Jofre este xoves da man do Dúo Hramuchin Güldabamova, que actuará ás 20.30 horas para ofrecer un concerto organizado pola Sociedad Filarmónica Ferrolana en colaboración co Concello de Ferrol. Alexandr Khramuchin (violoncelo) e Sofja Gülbadamova (piano) subiranse ao teatro ferrolán para interpretar un repertorio baseado nas composicións Sonata Nº2 de Mendelssohn, Sonata OP 119 de Prokokiev e Sonata OP 65 de Chopin.